<classify> Chama aliyasema hayo jana akizungumza na gazeti hili nje ya semina ya waamuzi ya Shirikisho la Soka Duniani FIFA inayofanyika kwenye Uwanja wa Taifa, Dar es Salaam na kushirikisha waamuzi 33.Alisema katika kikao walichokaa hivi karibuni Zanzibar waliandaa kanuni ambazo zitambana mwamuzi ambaye atashiriki kwenye vitendo vya rushwa, na kwamba kwa atakayebainika hatasamehewa.Kuna kanuni ambazo tulikuwa tukizipitia, tunatarajia kuzipitisha hivi karibuni kwenye kikao cha Kamati ya Utendaji, baada ya hapo zitaanza kufanya kazi kuanzia msimu ujao, zitatumika kuwaadhibu waamuzi watakaobainika kujihusisha na rushwa, alisema.Alisema kikao hicho cha kupitisha kanuni hizo kitakaliwa Agosti mosi mwaka huu na kuanza kufanya kazi haraka. Mwenyekiti huyo alisema baada ya kikao hicho watafanya mafunzo ya waamuzi Agosti 21 kuhusu rushwa na siku inayofuata kutakuwa na mtihani wa utimamu wa mwili wakati Agosti 24, kutakuwa na semina kwa makamisaa, ambapo baada ya mafunzo hayo Kamati ya Waamuzi itapanga ratiba ya waamuzi watakaochezesha ligi.Pamoja na hilo, Chama aliwahi kusema kuwa ili vitendo hivyo vya rushwa visiendelee waamuzi watapunguza na kubaki wachache, ambao wataongezewa mshahara mara mbili ya ule uliokuwa ukilipwa wakati wa kuchezesha mechi kwa ajili ya kuwaepusha na tamaa.Wakati Chama akitoa kauli hiyo, Rais wa TFF Jamal Malinzi naye pia alisema hatowaonea huruma wale wote watakaobainika kujihusisha na vitendo vya rushwa kwani atawaacha wachukukuliwe hatua na kubaki na wale wanaozingatia weledi wa kazi zao. Malinzi aliyasema hayo jana wakati akifungua semina ya siku tatu ya waamuzi ya Shirikisho la Soka Duniani FIFA.  <topic>: MICHEZO 